ОПРЕДЕЛЕНИЕ НА ПЪРВОИНСТАНЦИОННИЯ СЪД (състав по жалбите)
14 декември 2007 година
Дело T-311/07 P
Bart Nijs
срещу
Сметна палата на Европейските общности
„Обжалване — Публична служба — Длъжностни лица — Решение, подлежащо на обжалване — Определение за заличаване на определени пасажи от писмено становище — Явно недопустима жалба“
Предмет: Жалба срещу Определение на Съда на публичната служба на Европейския съюз (втори състав) от 16 май 2007 г. по дело Nijs/Сметна
палата (F‑49/06, все още непубликувано в Сборника) за отмяната на това определение
Решение: Отхвърля жалбата като явно недопустима. Г‑н Bart Nijs понася направените от него съдебни разноски.
Резюме
Обжалване — Допустимост — Решения, подлежащи на обжалване
(член 9 от приложение І към Статута на Съда; член 145 от Процедурния правилник на Първоинстанционния съд)
Жалбата, подадена срещу определение на Съда на публичната служба за заличаване на определени пасажи от писмено становище,
трябва да се отхвърли като явно недопустима съгласно член 145 от Процедурния правилник на Първоинстанционния съд. Такова определение
не спада към категориите решения, които подлежат на обжалване по смисъла на член 9 от приложение І към Статута на Съда.
(вж. точки 6—10)